Lufthavnen ligger tæt på Malaga centrum, og de fleste tager toget fra lufthavnen til Malaga centrum. Turen tager ca. 10-15 minutter, koster ca. 2-3 €, og endestationen i Malaga Centrum hedder María Zambrano Station, som ligger ca. 300 m fra vores kontor. Man finder togstationen i lufthavnen, når man kommer ud fra ankomsthallen, så hold til venstre og kryds vejen over fodgængerfeltet. Til højre ligger togstationen. Det er vigtigt, at man beholder sin billet, til man er nået frem til sin endestation, da man skal bruge den til at komme ud af togstationen. Der kører kun et tog mellem Fuengirola og Malaga centrum og tilbage igen, så det er umuligt at fare vild. Alternativt kan man tage en taxa; der holder mange af lige uden for døren, og en tur koster typisk 20-30 €.